Peru Abarrategi

Peru Abarrategi Sarrionandia (Aramaio, Araba, 1997) euskal filologoa, bigarren hezkuntzako irakaslea eta bertsolaria da. 2022an Arabako Bertsolari Txapelketa irabazi zuen. Bertsolaritzan, gai-jartzaile eta irakasle ere aritzen da Arabako Bertsozale Elkartean. Martin eta Sabin anaia gazteagoak ere bertsolariak dira.

 Bizitza 
 Bertsolaritza 
2008an Aramaioko Bertso Eskolan ikasle hasi zen. Arabako Eskolarteko Bertsolari Txapelketan garaipen ugari izan zituen: 2011. urtean, txikien mailan; eta 2013, 2014 eta 2015ean, handien mailan. 2019an Arabako Txapelketa Nagusiko finalerako sailkatu zen, eta 2022an txapelduna izan zen.

2022ko txapelketa final zortzirenetatik hasi behar izan zuen. Final laurdenak eta finalerdiak gaindituta igaro zen Gasteizko finalera. Finalean prakak apurtu arren (esertzerakoan), Manex Agirrerekin saio parekatua eginda, txapela irabazi zuen.

 Palmaresa 
 Arabako Bertsolari Txapelketa:
 Txapelduna (1): 2022
 Laugarrena (1): 2024
 Bosgarrena (1): 2019
 Arabako Eskolarteko Bertsolari Txapelketa:
 Handien mailan (3): 2013, 2014, 2015
 Txikien mailan (1): 2011

 Erreferentziak 

 Ikus, gainera 

 Txema Abarrategi
 Arabako Eskolarteko Bertsolari Txapelketa

 Kanpo estekak 
  BDB Bertsolaritzaren datu-basea

Kategoria:Arabako bertsolariak
Kategoria:Aramaioarrak
Kategoria:Arabako irakasleak
Kategoria:Gai-jartzaileak